Document ID: 32009D0146

KOMISIJAS LĒMUMS
(2009. gada 19. februāris)
par to zinātnisko komiteju un grupu locekļu un padomnieku iecelšanu, kuras izveidotas saskaņā ar Lēmumu 2008/721/EK
(2009/146/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Komisijas 2008. gada 5. septembra Lēmumu 2008/721/EK, ar ko izveido zinātnisko komiteju un ekspertu padomdevēju struktūru patērētāju drošības, veselības aizsardzības un vides jomā un atceļ Lēmumu 2004/210/EK (1), un jo īpaši tā 3. un 4. pantu,
tā kā:
(1)
Komisija ar Lēmumu 2008/721/EK ir izveidojusi trīs zinātniskās komitejas - Patēriņa preču zinātnisko komiteju (SCCP), Veselības un vides apdraudējuma zinātnisko komiteju (SCHER), Iespējamā un jaunatklātā veselības apdraudējuma zinātnisko komiteju (SCENIHR), kā arī zinātnisko padomdevēju grupu par riska novērtējumu (turpmāk - “grupa”) patērētāju drošības, veselības aizsardzības un vides jomā.
(2)
SCCS, SCHER un SCENIHR katrā ir ne vairāk kā 17 locekļi, un zinātnisko padomdevēju skaitu grupā katru reizi nosaka Komisija, vadoties no vajadzības pēc zinātniska padoma. Lai pienācīgi aptvertu to zinātnisko jautājumu plašo loku, par kuriem paredzēts konsultēties ar zinātnisko komiteju tās pilnvaru laikā, ir lietderīgi noteikt skaitu - 17 locekļu katrā zinātniskajā komitejā un 189 zinātniskie padomdevēji grupā.
(3)
Saskaņā ar 3. panta 4. punktu un 4. panta 2. punktu Lēmumā 2008/721/EK tika publicēts uzaicinājums paust interesi, kas arī izvirzīja atlases kritērijus un vērtēšanas kārtību, kas deva piemēroto kandidātu sarakstu, no kuriem Komisija ieceļ zinātnisko komiteju un zinātnisko padomdevēju grupas locekļus.
(4)
Saskaņā ar Lēmuma 2008/721/EK 3. panta 2. punktu komiteju locekļu atlasi veica pamatojoties uz to pieredzi un ņemot vērā to ģeogrāfisko atrašanās vietu, kas atspoguļo Eiropas zinātnisko problēmu un pieeju daudzveidību, un saskaņā ar tā paša lēmuma 4. panta 1. punktu padomdevēju atlasi veica ņemot vērā mērķi aptvert iespējami plašāku nozaru loku,
IR NOLĒMUSI ŠĀDI.
Vienīgais pants
Nosaka, ka katrā no trim zinātniskajām komitejām, ko izveido ar Lēmumu 2008/721/EK, locekļu skaits ir 17. Šā lēmuma I pielikumā uzskaitītie eksperti ir iecelti par minēto komiteju locekļiem.
Zinātnisko padomdevēju skaitu grupā nosaka - 189, un šā lēmuma II pielikumā uzskaitītie eksperti ir iecelti par grupas par riska novērtējumu, kas izveidota ar Lēmumu 2008/721/EK, zinātniskajiem padomdevējiem.
Briselē, 2009. gada 19. februārī

Labels: 0
3
15
20